
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva Lasteaia Päikene kasutuses olev KidSmart arvutikomplekt. Vastavalt Fast Service OÜ poolt 21.09.2016. a koostatud tehnilise ülevaatuse aktile tuvastati, et nimetatud aparatuur on pikaajalise ja intensiivse töö tulemusel osaliselt läbi põlenud. Selle aparatuuri mudelid on tootmisest maha võetud ja varuosi nendele ei ole, sellepärast ei ole võimalik aparatuuri remontida ning see ei ole edasiseks kasutamiseks kõlblik.

Vara mahakandmise küsimus oli arutusel Narva Linnavalitsuse linnavarakomisjoni 12.10.2016. a istungil (protokoll nr 13, punkt 4). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Lasteaia Päikene kasutuses olev vara kõlbmatuks:

· KidSmart arvutikomplekt, inventarinumber 155500-019-00, soetamisaeg 06.02.2004. a, bilansiline maksumus 2 917,46 eurot, kulum 100%.
3.2 Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

